ലംഖിപൂര് കൂട്ടക്കൊല: കേന്ദ്രമന്ത്രിയുടെ മകന് അറസ്റ്റില്, കൊലപാതക കുറ്റം ചുമത്തി, ചോദ്യം ചെയ്യലിനോട് സഹകരിച്ചില്ല ദില്ലി: ലഖിംപുര് കേസില്Lakhimpur മന്ത്രി പുത്രന് ആശിഷ് മിശ്ര Asish Mishra അറസ്റ്റില്. ലഖിംപുര് ഖേരിയിലെ ക്രൈംബ്രാഞ്ച് ഓഫീസില് Crime Branch 12 മണിക്കൂറായി ആശിഷിനെ ചോദ്യം ചെയ്യുകയായിരുന്നു. സംഘര്ഷസമയത്ത് താന് സംഭവസ്ഥലത്ത് ഇല്ലായിരുന്നു എന്ന വാദമാണ് ആശിഷ് മിശ്ര ആവര്ത്തിച്ചത്. ചോദ്യം ചെയ്യലുമായി ആശിഷ് സഹകരിച്ചില്ലെന്നാണ് അറിയാന് കഴിയുന്നത്. ഈ സാഹചര്യത്തിലാണ് അറസ്റ്റ്. രാവിലെ വളരെ നാടകീയമായാണ് ആശിഷ് മിശ്രയെ ക്രൈംബ്രാഞ്ച് ഓഫീസില് എത്തിച്ചത്. പൊലീസ് വലയത്തില്, പിന്നിലൂടെയുള്ള വാതിലിലൂടെയാണ് ആശിഷ് മിശ്രയെ ഓഫീസിനുള്ളിലെത്തിച്ചത്. കൊലപാതകം, കൊല്ലാനുറപ്പിച്ച് വാഹനം ഓടിക്കല്, ക്രിമിനല് ഗൂഢാലോചനയടക്കം എട്ട് ഗുരുതര വകുപ്പുകളാണ് ആശിഷ് മിശ്രയ്ക്കെതിരെ ചുമത്തിയിരിക്കുന്നത്. സംഭവം നടക്കുമ്ബോള് താന് സ്ഥലത്തില്ലായിരുന്നെന്ന് തെളിയിക്കാനാകുമെന്നാണ് ആശിഷ് മിശ്ര പറയുന്നത്. ഒരു ഗുസ്തിമത്സരത്തിന് സംഘാടകനായി പോയിരിക്കുകയായിരുന്നു എന്നാണ് ആശിഷ് മിശ്ര പറയുന്നത്. താന് ഗുസ്തിമത്സരം നടക്കുന്നിടത്താണെന്ന് തെളിയിക്കുന്ന വീഡിയോ ഉണ്ടെന്നും ആശിഷ് മിശ്ര പറയുന്നു. അതേസമയം, ആശിഷിന്റെ പിതാവായ മന്ത്രി അജയ് മിശ്ര രാജിവെക്കാതെ ലഖിംപുര് സംഭവത്തിലെ ഇരകള്ക്ക് നീതി ഉറപ്പാകില്ലെന്ന് പ്രിയങ്കാ ഗാന്ധി അഭിപ്രായപ്പെട്ടു. ആശിഷ് മിശ്ര കീഴടങ്ങിയതോടെ അജയ് മിശ്രയുടെ രാജിക്കായി സമ്മര്ദ്ദം ശക്തമാണ്. അജയ്മിശ്രയുടെ രാജി ആവശ്യപ്പെട്ട് പ്രക്ഷോഭത്തിന് സംയുക്ത കിസാന് മോര്ച്ച തീരുമാനിച്ചു. ലഖിംപൂര് ഖേരിയില് 12ന് കര്ഷകസംഘടനകള് മാര്ച്ച് നടത്തും. പ്രതിപക്ഷ സമ്മര്ദ്ദത്തിന്റെയും കോടതി ഇടപെടലിന്റെയും ഫലമായാണ് ആശിഷ് മിശ്ര ഒടുവില് കീഴടങ്ങിയത്. തല്ക്കാലം അജയ് മിശ്രയുടെ രാജി വേണ്ടെന്ന നിലപാടില് ബിജെപി ഉറച്ചു നില്ക്കുകയാണ്. എന്തുകൊണ്ട് അഖിലേഷ് യാദവ് മരിച്ച ബ്രാഹ്മണ സമുദായ അംഗങളുടെ വീട്ടില് പോയില്ലെന്ന യോഗി ആദിത്യനാഥിന്റെ ചോദ്യം ധ്രുവീകരണം ലക്ഷ്യമാക്കിയുള്ള രാഷ്ട്രീയ നീക്കത്തിന്റെ സൂചനയായി. സംഭവത്തില് യുപി സര്ക്കാരിനോട് ദേശീയ ന്യൂനപക്ഷ കമ്മീഷന് റിപ്പോര്ട്ട് തേടിയിട്ടുണ്ട്. കേസ് സിബിഐക്കു വിട്ട് പ്രതിഷേധം തണുപ്പിക്കാന് യുപി സര്ക്കാര് ആലോചിച്ചിരുന്നു. എന്നാല് സുപ്രീംകോടതി ഇരുപതിന് കേസ് പരിഗണിക്കാനായി മാറ്റിയതിനാല് ഈ നീക്കം ഉപേക്ഷിച്ചു. ദേശീയ ന്യൂനപക്ഷ കമ്മീഷനും വിഷയത്തില് ഒടുവില് ഇടപെട്ടു. മൂന്നു ദിവസത്തിനകം റിപ്പോര്ട്ട് നല്കാന് ദേശീയ ന്യൂനപക്ഷ കമ്മീഷന് അദ്ധ്യക്ഷന് സര്ദാര് ഇഖ്ബാല് സിംഗ് ലാല്പുര ആവശ്യപ്പെട്ടു. സംഘര്ഷത്തില് പരിക്കേറ്റ് ചികിത്സയിലുള്ളവരെ ന്യൂനപക്ഷ കമ്മീഷന് അദ്ധ്യക്ഷന് കണ്ടു. മന്ത്രിയുടെ മകനെ രക്ഷിക്കാന് നടത്തിയ നീക്കം പാളിയത് യുപിസര്ക്കാരിനും പൊലീസിനും ദേശീയ തലത്തില് തന്നെ വന് തിരിച്ചടിയാവുകയാണ്.